Variar

Definición y etimoloxía

El verbu “variar” (que también ta aceptáu nel Diccionariu Xeneral de la Lingua Asturiana como “varear” o “avarear”) vien de la palabra llatina vara (“barra” o “vara”), y nel contestu tradicional español y asturianu  fae referencia a diversos llabores de golpiar o solmenar con una vara pa, por exemplu, esprender o acovanar un material fibrosu, como foi, nesti casu, la llana, o pa ximelgar un árbol, con una vara, pa lo que s’emplegaría’l términu “varear” o “variar”, tamién.https://mas.lne.es/diccionario/palabra/74680

En zones rurales d'Asturies, l'aceición de “variar” facia referencia, na so mayoría, a “tundir la llana de los colchones” (así ta definíu nel DGLA) o a “cutir con una vara la llana de los colchones”, integrándose, asina, nel léxicu local con usos amestaos al trabayu artesanal del llar y del campu. (Longo Viejo, 2012). Longo Viejo, C. (2012). Etnotoponimia de las tierras situadas entre las rías d'Avilés y d'Aboño (Doctoral dissertation, Universidad de Oviedo). http://hdl.handle.net/10651/12904

Variar

“Variar colchones” foi una práctica tradicional de caltenimientu y llimpieza de colchones basada nel acovanáu, ventiláu, despegañamientu y cutíu del material interior pa restaurar el so volume, esaniciar suciedá y mugores, y enllargar la so vida útil. Esta costume tuvo especialmente estendida nes zones rurales d'España, onde los colchones caseros taben fechos con materiales naturales como llana, paya o plumes y requeríen cuidaos periódicos, pol usu y poles condiciones d'almacenamientu.

Orixen y hestoria

Enantes de la producción industrial de colchones modernos, estos yeren pieces ellaboraes mayoritariamente por colchoneros artesanos. Estos colchones tradicionales consistíen en fardos de llana d'oveya, paya, fueyes o fibres vexetales dientro d'una funda de texíu resistente. Estos materiales orgánicos tendíen a amacigar col usu, a amontonase, enredase, coyer suciedá, y perder volume, lo que facía necesariu un caltenimientu regular pa renovar la so comodidá, ente otres coses. (Lamujerdelasdiamelas, 2016)Lamujerdelasdiamelas. (2016, 16 enero). Aquellos colchones floreados de lana. Creciendo Entre Flores. https://creciendoentreflores.wordpress.com/2016/01/13/aquellos-colchones-floreados-de-lana/

Na mayoría de los sitios, sobretóu n’árees agrícoles d'España, a mediaos del sieglu XX, el colchón yera un oxetu pervalible y duradero que s'intentaba caltener y reutilizar, mientres se podiere, les veces que ficiera falta. Esto contrasta cola práctica actual de sustituyir los colchones con más frecuencia. (Roca, 2021)Roca, F. (2021, 19 febrero). Varear la lana. Colchón de Lana. https://www.colchondelana.com/varear-la-lana/

Procesu tradicional de variáu

El proceso de variar colchones combinaba varies fases:

 Estracción del colchón y descosíu: El     colchón sacabase al exterior, en díes secos y soleaos, y descosínse les     fundes, pa acceder al rellenu. (Lamujerdelasdiamelas, 2016).
 Ventilación al sol: La llana extendíase pa     que’l sol y l’aire seco ayudaren a eliminar el mugor, el polvu y los     olores.
 Vareáu: Con ferramientes sencielles, nesti     casu con vares (por exemplo d’ablanu) golpiábase la llana pa afuracar les     fibres, desfacer los regodones (que facíen que’l colchon tuviera bultos) y     pa revivir la suavidad. El movimiento repetíu cola vara facía que les     fibras se separtaren y recuperaren el so volume. (Lamujerdelasdiamelas,     2016).
 Rensambláu: Una vez tratáu, el material volvía     a la funda, que solía cosese a mano, pol colchoneru o, xeneralmente, pelos     dueños del colchon.

Esti procedimientu realizábase típicamente una vegada al añu, comúnmente na primavera o nel branu, cuando'l clima yera más seco y meyor pa ventilar y ensugar les fibres. (Roca, 2021).

Papel de la familia 

Como ya se comentara, el llabor de variar colchones integrábase nes xeres doméstiques estacionales. En munches families rurales, yeren les muyeres les que coordinaben la llimpieza y el caltenimientu del colchón y les que dicien si había o non, que llamar al colchoneru, en casu de que lu necesitaren, si se riquiría un trabayu mayor. Aunque los homes también ayudaben a variar. Asina como, prestaben sofitu otros vecinos y varies families aprovechaben pa facelo a la vez.

Significáu cultural

El varexáu de colchones nun yera solo una xera práctica, sinón tamién una actividá social y familiar. La xornada de llimpieza podía convertise n'una xunta nel patiu o na plaza´l pueblu, onde miembros de la familia y vecinos collaboraben nel procesu. Magar nun yera un ritu ceremonial formal, sí representaba una transición del llar, escontra temporaes climátiques más templaes.

Transición a colchones modernos

Cola llegada de colchones fechos industrialmente, con muelles y materiales sintéticos, la práutica de variar colchones foise perdiendo progresivamente, nel sieglu XX.

Los materiales modernos nun riquiríen el mesmu tipu de caltenimientu artesanal, y el so menor costo relativu faía más habitual la sustitución, en llugar del arreglu y la limpieza, del qu’había. Sicasí, en ciertos ámbitos rurales, los testimonios de prauticantes mayores recuerden el varexáu como una parte fundamental de la vida doméstica tradicional, pero agora, la mayor parte de la xente xoven ya nun conoz esta palabra (asociada a los colchones), nin n’asturian, nin en castellán, porque ya nun se fae. (Roca, 2021)

Importancia antropolóxica

Pa los estudiosos de la cultura material y l'etnografía doméstica, el variar los colchones representa un exemplu de cómo les comunidaes tradicionales xestionaben los sos recursos y inventaben práutiques de caltenimientu destos artiluxos, enantes de la disponibilidá de bienes industriales. Agora, esta práutica ye considerada una pieza de la memoria colectiva sobre la economía doméstica preindustrial y les estratexes adaptatives de la población, quien sabe, quiciabes, nalgún llugar d’España, o n’otros llugares del mundo, sigue faciéndose esto. (Lamujerdelasdiamelas, 2016).

Referencies Bibliográgiques